વડોદરામાં ગાયની હડફેટે આવી જતા બાઇક સવારનું મોત થયું હતુ. આવી જ એક ઘટનામાં રાજકોટમાં પણ આખલાઓની લડાઇએ એક વૃદ્ધને સ્કૂટી પરથી નીચે પાડી દીધા હતા. જેમને તાત્કાલિક રાજકોટ સિવિલ ખાતે સારવાર માટે ખસેડવામાં આવ્યા હતા. તો વડોદરાની ઘટનામાં સુભાનપુરા વિસ્તારમાં આવેલા સ્લમ ક્વાટર્સમાં રહેતો રહેતો 27 વર્ષનો સોહલ ભીખાભાઇ ઠાકોર પોતાના વાહન પર સીએનજી પંપ પાસે પહોંચ્યો ત્યારે એક ગાય રસ્તામાં આડી ઉતરી હતી અને તેણે યુવકને શિંગડુ માર્યુ હતુ. ગાયનું શિંગડુ છાતીમાં ઘૂસી જતા યુવકનું મોત નિપજ્યું હતું. સાથે જ બાઇકની ટક્કરથી ગાયનું પણ ત્યાં જ મોત થયું હતું.